CELEX: 32016R0879
Language: fi
Date: 2016-06-02 00:00:00
Title: Komission täytäntöönpanoasetus (EU) 2016/879, annettu 2 päivänä kesäkuuta 2016, yksityiskohtaisten järjestelyjen vahvistamisesta Euroopan parlamentin ja neuvoston asetuksen (EU) N:o 517/2014 mukaisesti fluorihiilivedyillä täytettyjen jäähdytys-, ilmastointi- ja lämpöpumppulaitteiden markkinoille saattamisen yhteydessä laadittavalle vaatimustenmukaisuusvakuutukselle ja sitä koskevalle riippumattoman tarkastajan suorittamalle todentamiselle (ETA:n kannalta merkityksellinen teksti)

3.6.2016   
            
            
               FI
            
            
               Euroopan unionin virallinen lehti
            
            
               L 146/1
            
         KOMISSION TÄYTÄNTÖÖNPANOASETUS (EU) 2016/879,
   annettu 2 päivänä kesäkuuta 2016,
   yksityiskohtaisten järjestelyjen vahvistamisesta Euroopan parlamentin ja neuvoston asetuksen (EU) N:o 517/2014 mukaisesti fluorihiilivedyillä täytettyjen jäähdytys-, ilmastointi- ja lämpöpumppulaitteiden markkinoille saattamisen yhteydessä laadittavalle vaatimustenmukaisuusvakuutukselle ja sitä koskevalle riippumattoman tarkastajan suorittamalle todentamiselle
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon fluoratuista kasvihuonekaasuista ja asetuksen (EY) N:o 842/2006 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 517/2014 (1) ja erityisesti sen 14 artiklan 4 kohdan,
   sekä katsoo seuraavaa:
   
               (1)
            
            
               Asetuksen (EU) N:o 517/2014 14 artiklan 2 kohdan perusteella fluorihiilivedyillä täytettyjä jäähdytys-, ilmastointi- ja lämpöpumppulaitteita saa saattaa markkinoille, jos fluorihiilivedyt, joilla laitteet on täytetty, kuuluvat kyseisen asetuksen IV luvussa tarkoitetun kiintiöjärjestelmän piiriin. Saattaessaan markkinoille valmiiksi täytettyjä laitteita valmistajien ja maahantuojien on varmistettava, että mainitun vaatimuksen noudattaminen dokumentoidaan, ja laadittava tästä vaatimustenmukaisuusvakuutus.
            
         
               (2)
            
            
               Vaatimustenmukaisuusvakuutusten ja dokumentaation laatimista varten on syytä antaa vaihtoehtoja, jotka vastaavat erilaisia tapoja, joilla valmistajat ja maahantuojat voivat varmistaa vaatimustenmukaisuuden. Nämä vaihtoehdot liittyvät siihen, että markkinoille saatetaan fluorihiilivedyillä täytettyjä laitteita, joihin sovelletaan asetuksen (EU) N:o 517/2014 18 artiklan 2 kohdan mukaista lupaa, sellaisilla fluorihiilivedyillä täytettyjä laitteita, jotka on aiemmin saatettu markkinoille irtotavarana ja sen jälkeen jälleenviety ja lisätty laitteisiin unionin ulkopuolella, sekä fluorihiilivedyillä unionissa täytettyjä laitteita. Maahantuojilta ja valmistajilta vaaditaan erityyppisiä asiakirjoja, jotka vastaavat yritysten suorittamia erityyppisiä toimia.
            
         
               (3)
            
            
               Sen varmistamiseksi, että asetuksen (EU) N:o 517/2014 18 artiklan 2 kohdan mukaisiin lupiin perustuvat vaatimustenmukaisuusvakuutukset ovat luotettavia, on tärkeää varmistaa, että kyseiset luvat voidaan jäljittää. Tämän vuoksi nämä luvat olisi asianmukaisesti rekisteröitävä kyseisen asetuksen 17 artiklan mukaisesti perustettuun rekisteriin.
            
         
               (4)
            
            
               Jotta voidaan antaa ohjeita kolmannen osapuolen suorittamasta todentamisesta, joka koskee asetuksen (EU) N:o 517/2014 14 artiklan 2 kohdassa edellytettyä vaatimustenmukaisuusvakuutusta ja siihen liittyvää dokumentaatiota, olisi määritettävä tämän todentamisen laajuus sekä järjestelyt todentamisasiakirjojen toimittamista varten.
            
         
               (5)
            
            
               Johdonmukaisuuden vuoksi on tarpeen, että asiaa koskevia tämän asetuksen säännöksiä ja asiaa koskevia asetuksen (EU) N:o 517/2014 säännöksiä sovelletaan samoista päivämääristä alkaen.
            
         
               (6)
            
            
               Tässä asetuksessa säädetyt toimenpiteet ovat asetuksen (EU) N:o 517/2014 24 artiklalla perustetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Vaatimustenmukaisuusvakuutus
   1.   Fluorihiilivedyillä täytettyjen jäähdytys-, ilmastointi- ja lämpöpumppulaitteiden, jäljempänä ’laitteet’, valmistajien ja maahantuojien on laadittava asetuksen (EU) N:o 517/2014 14 artiklassa tarkoitettu vaatimustenmukaisuusvakuutus käyttäen tämän asetuksen liitteessä I esitettyä mallia. Laitteiden valmistajan tai maahantuojan laillisen edustajan on allekirjoitettava vaatimustenmukaisuusvakuutus.
   2.   Kun kyseessä on 1 artiklassa tarkoitettujen laitteiden tuonti, tuojan on varmistettava, että jäljennös vaatimustenmukaisuusvakuutuksesta on tulliviranomaisten käytettävissä silloin, kun toimitetaan tulli-ilmoitus luovutuksesta vapaaseen liikkeeseen unionissa.
   3.   Vaatimustenmukaisuusvakuutuksessa voidaan viitata asetuksen (EU) N:o 517/2014 18 artiklassa tarkoitettuun lupaan ainoastaan, jos lupa on asianmukaisesti rekisteröity kyseisen asetuksen 17 artiklan mukaisesti perustettuun rekisteriin.
   2 artikla
   Dokumentointi
   1.   Markkinoille saattamista varten unionissa fluorihiilivedyillä täytettyjen laitteiden valmistajien on säilytettävä seuraava asetuksen (EU) N:o 517/2014 14 artiklassa tarkoitettu dokumentaatio:
   
               a)
            
            
               vaatimustenmukaisuusvakuutus;
            
         
               b)
            
            
               luettelo, jossa määritetään laitteet sekä laitteisiin sisältyvien fluorihiilivetyjen tyyppi sekä kokonaismäärä kilogrammoina tyyppiä kohti; tätä luetteloa ei edellytetä, jos valmistaja voi todistaa, että laitteisiin sisältyvät fluorihiilivedyt on saatettu markkinoille aiemmin ennen täyttöä;
            
         
               c)
            
            
               jos jokin toinen yritys on toimittanut fluorihiilivedyt unionissa, unionissa aiemmin markkinoille saatettuja kyseessä olevia fluorihiilivetyjä koskeva lähetysluettelo tai lasku;
            
         
               d)
            
            
               jos laitteiden valmistaja tuo ja luovuttaa vapaaseen liikkeeseen unionissa laitteisiin sisältyvät fluorihiilivedyt ennen laitteiden täyttämistä, asiaan liittyvät tulliasiakirjat, jotka osoittavat, että laitteisiin sisältyvien fluorihiilivetyjen määrä on luovutettu vapaaseen liikkeeseen unionissa;
            
         
               e)
            
            
               jos valmistaja tuo laitteisiin sisältyvät fluorihiilivedyt mutta niitä ei luovuteta vapaaseen liikkeeseen unionissa ennen laitteiden täyttämistä, todisteet siitä, että kun kyseiset laitteet saatetaan markkinoille, noudatetaan asiaankuuluvia tullimenettelyjä fluorihiilivetyjen asiaankuuluvien määrien luovuttamiselle vapaaseen liikkeeseen;
            
         
               f)
            
            
               jos laitteiden valmistaja tuottaa laitteisiin sisältyvät fluorihiilivedyt ja laitteet täytetään niillä unionissa, asiakirja, joka osoittaa laitteisiin sisältyvien fluorihiilivetyjen määrän.
            
         2.   Laitteiden maahantuojien on säilytettävä seuraava asetuksen (EU) N:o 517/2014 14 artiklassa tarkoitettu dokumentaatio kaikista sellaisista laitteista, jotka kattaa yksi luovutusta vapaaseen liikkeeseen unionissa ksokeva tulli-ilmoitus:
   
               a)
            
            
               vaatimustenmukaisuusvakuutus;
            
         
               b)
            
            
               vapaaseen liikkeeseen luovutettuja laitteita koskeva luettelo, jossa on seuraavat tiedot:
               
                           i)
                        
                        
                           mallia koskevat tiedot;
                        
                     
                           ii)
                        
                        
                           yksikköjen määrä mallia kohti;
                        
                     
                           iii)
                        
                        
                           kuhunkin malliin sisältyvien fluorihiilivetyjen tyyppien yksilöinti;
                        
                     
                           iv)
                        
                        
                           kuhunkin yksikköön sisältyvien fluorihiilivetyjen määrä pyöristettynä lähimpään grammaan;
                        
                     
                           v)
                        
                        
                           fluorihiilivetyjen kokonaismäärä kilogrammoina ja hiilidioksidiekvivalenttitonneina;
                        
                     
         
               c)
            
            
               tulli-ilmoitus, joka koskee laitteiden luovuttamista vapaaseen liikkeeseen unionissa;
            
         
               d)
            
            
               jos laitteisiin sisältyvät fluorihiilivedyt on saatettu markkinoille unionissa, sen jälkeen viety ja lisätty laitteisiin unionin ulkopuolella, lähetysluettelo tai lasku sekä fluorihiilivedyt markkinoille saattaneen yrityksen vakuutus, jossa todetaan, että fluorihiilivetyjen määrä on ilmoitettu tai on tarkoitus ilmoittaa saatetuksi markkinoille unionissa ja että sitä ei ole ilmoitettu eikä ole tarkoitus ilmoittaa asetuksen (EU) N:o 517/2014 15 artiklan 2 kohdan c alakohdassa tarkoitetuksi suoraan vientiä varten toimitetuksi asetuksen (EU) N:o 517/2014 19 artiklan ja komission täytäntöönpanoasetuksen (EU) N:o 1191/2014 (2) liitteessä olevan 5C kohdan mukaisesti.
            
         3 artikla
   Todentaminen
   1.   Asetuksen (EU) N:o 517/2014 14 artiklan 2 kohdan toisessa alakohdassa tarkoitetun riippumattoman tarkastajan on varmistettava dokumentaation ja laitteistojen tuojan vaatimustenmukaisuusvakuutuksen (-tai vakuutusten) osalta seuraavat:
   
               a)
            
            
               vaatimustenmukaisuusvakuutuksen (-tai vakuutusten) ja siihen liittyvän dokumentaation johdonmukaisuus asetuksen (EU) N:o 517/2014 19 artiklan ja täytäntöönpanoasetuksen (EU) N:o 1191/2014 liitteessä olevan 11, 12 ja 13 kohdan mukaisesti ilmoitettujen tietojen kanssa;
            
         
               b)
            
            
               vaatimustenmukaisuusvakuutukseen ja siihen liittyvään dokumentaatioon sisältyvien tietojen tarkkuus ja täydellisyys asiaan liittyviä yrityksen liiketoimia koskevan kirjanpidon perusteella;
            
         
               c)
            
            
               jos laitteiden tuoja viittaa asetuksen (EU) N:o 517/2014 18 artiklan 2 kohdan mukaisesti annettuun lupaan, lupien riittävä määrä, vertailemalla asetuksen (EU) N:o 517/2014 17 artiklassa tarkoittuun rekisteriin sisältyviä tietoja asiakirjoihin, jotka ovat osoituksena saattamisesta markkinoille;
            
         
               d)
            
            
               jos laitteisiin sisältyvät fluorihiilivedyt on saatettu markkinoille unionissa, sen jälkeen viety ja lisätty laitteisiin unionin ulkopuolella, se, että yritys, joka saattaa fluorihiilivedyt markkinoille 2 artiklan 2 kohdan d alakohdan mukaisesti, on antanut vakuutuksen, joka kattaa kyseessä olevat määrät.
            
         2.   Riippumattoman tarkastajan on annettava todentamisasiakirja, joka sisältää 1 kohdan mukaisesti suoritetun todentamisen tulokset. Se sisältää lausunnon asiaankuuluvan dokumentaation ja vakuutusten tarkkuudesta.
   4 artikla
   Todentamisasiakirjojen toimittaminen
   Laitteiden maahantuojan on toimitettava kunkin vuoden 31 päivään maaliskuuta mennessä edeltävältä kalenterivuodelta tämän asetuksen 3 artiklan 2 kohdassa tarkoitettu todentamisasiakirja käyttäen täytäntöönpanoasetuksen (EU) N:o 1191/2014 1 artiklassa tarkoitettua ilmoitusvälinettä ja ilmoitettava kyseisessä välineessä riippumattoman tarkastajan havainnot asiaan liittyvän dokumentaation ja vakuutusten tarkkuudesta.
   5 artikla
   Voimaantulo ja soveltaminen
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Kuitenkin 1 ja 2 artiklaa sovelletaan 1 päivästä tammikuuta 2017 ja 3 ja 4 artiklaa 1 päivästä tammikuuta 2018 alkaen.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä kesäkuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 150, 20.5.2014, s. 195.
   
      (2)  Komission täytäntöönpanoasetus (EU) N:o 1191/2014, annettu 30 päivänä lokakuuta 2014, fluoratuista kasvihuonekaasuista annetun Euroopan parlamentin ja neuvoston asetuksen (EU) N:o 517/2014 19 artiklassa tarkoitetun ilmoituksen muodosta ja toimittamistavasta (EUVL L 318, 5.11.2014, s. 5).
   
      LIITE
      
         Euroopan parlamentin ja neuvoston asetuksen (EU) N:o 517/2014
          (1)
         14 artiklassa tarkoitettu vaatimustenmukaisuusvakuutus
      
      Yrityksemme [ilmoittakaa yrityksen nimi, alv-tunnus sekä, kun kyseessä ovat laitteiden maahantuojat, F-gas-portaalissa oleva tunnus] vakuuttaa omalla vastuullaan, että saatettaessa markkinoille valmiiksi täytettyjä laitteita, jotka se tuo unioniin tai valmistaa unionissa, kyseisiin laitteisiin sisältyvät fluorihiilivedyt kuuluvat asetuksen (EU) N:o 517/2014 IV luvussa tarkoitetun kiintiöjärjestelmän piiriin seuraavasti:
      
         [valitkaa sopivat vaihtoehdot: kuuluminen kiintiöjärjestelmän piiriin varmistetaan yhdellä tai usealla jäljempänä luetellulla vaihtoehdolla]
      
      
                  ☐ A.
               
               
                  Yrityksellämme on ajankohtana, jona luovutus vapaaseen liikkeeseen tapahtuu, asetuksen (EU) N:o 517/2014 18 artiklan 2 kohdan mukaisesti myönnetty ja kyseisen asetuksen 17 artiklassa tarkoitettuun rekisteriin rekisteröity lupa (tai luvat) käyttää fluorihiilivetyjen valmistajan tai maahantuojan kiintiötä, joka kattaa laitteeseen sisältyvien fluorihiilivetyjen määrän, ja tällöin noudatetaan asetuksen (EU) N:o 517/2014 15 artiklaa.
               
            
                  ☐ B.
               
               
                  [ainoastaan laitteiden maahantuojien osalta] Laitteisiin sisältyvät fluorihiilivedyt on saatettu markkinoille unionissa, sen jälkeen viety ja lisätty laitteisiin unionin ulkopuolella, ja yritys, joka on saattanut fluorihiilivedyt markkinoille, on antanut vakuutuksen, jonka mukaan fluorihiilivetyjen määrä on ilmoitettu tai on tarkoitus ilmoittaa saatetuksi markkinoille unionissa ja että sitä ei ole ilmoitettu eikä ole tarkoitus ilmoittaa asetuksen (EU) N:o 517/2014 15 artiklan 2 kohdan c alakohdassa tarkoitetuksi suoraan vientiä varten toimitetuksi asetuksen (EU) N:o 517/2014 19 artiklan ja komission täytäntöönpanoasetuksen (EU) N:o 1191/2014 liitteessä olevan 5C kohdan mukaisesti (2).
               
            
                  ☐ C.
               
               
                  [ainoastaan unionissa valmistettujen laitteiden osalta] Fluorihiilivedyt, joilla laitteet on täytetty, on saattanut markkinoille fluorihiilivetyjen valmistaja tai maahantuoja, ja tällöin on noudatettu asetuksen (EU) N:o 517/2014 15 artiklaa.
               
            
         [oikeudellisen edustajan nimi ja asema]
      
      
         [oikeudellisen edustajan allekirjoitus]
      
      
         [päiväys]
      
      
         (1)  Euroopan parlamentin ja neuvoston asetus (EU) N:o 517/2014, annettu 16 päivänä huhtikuuta 2014, fluoratuista kasvihuonekaasuista ja asetuksen (EY) N:o 842/2006 kumoamisesta (EUVL L 150, 20.5.2014, s. 195).
      
         (2)  Komission täytäntöönpanoasetus (EU) N:o 1191/2014, annettu 30 päivänä lokakuuta 2014, fluoratuista kasvihuonekaasuista annetun Euroopan parlamentin ja neuvoston asetuksen (EU) N:o 517/2014 19 artiklassa tarkoitetun ilmoituksen muodosta ja toimittamistavasta (EUVL L 318, 5.11.2014, s. 5).